Арсений Тарковски
Словото

Превод от руски: Светлозар Жеков, 2007

chitanka.info

Словото — обвивка само,

ципа, празен звук дори,

но във него странно, нямо

точка розова искри,

тръпне жилка — кръв навлиза,

но нехаеш ти в нощта,

че щастливецът ти с риза

се явява на света.

Словото е с непозната,

скрита власт и ако ти

с него свързал си съдбата

и в неволи, и в мечти,

твърде рано не възпявай

нито битки, ни любов,

прорицател ти не ставай,

на смъртта не пращай зов!

Словото — обвивка само,

на съдбите бегъл щрих…

Точи яростно и прямо

нож за тебе всеки стих.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.